༡༥ནད་མེད་ཉི་མ་འདི་ལྟ་བུ། ཟས་བཅས་འཚེ་བ་མེད་ཀྱང་ནི། ཚེ་ནི་སྐད་ཅིག་བསླུ་བ་སྟེ། ལུས་ནི་ཐང་ཅིག་བརྙན་
པོ་བཞིན། ༡༦བདག་གི་སྤྱོད་པ་འདི་འདྲས་ནི། མི་ཡི་ལུས་ཀྱང་འཐོབ་མི་འགྱུར། མི་ལུས་ཐོབ་པར་མ་གྱུར་ན།
སྡིག་པ་འབའ་ཞིག་དགེ་བ་མེད། ༡༧གང་ཚེ་དགེ་སྤྱད་སྐལ་ལྡན་ཡང་། དགེ་བ་བདག་གིས་མ་བྱས་ན། ངན་སོང་
སྔུག་བསྔལ་ཀུན་རྨོངས་པ། དེ་ཚེ་བདག་གིས་ཅི་བྱར་ཡོད། ༡༨དགེ་བ་དག་ཀྱང་མ་བྱས་ལ། སྡིག་པ་དག་ཀྱང་
ཉེར་བསགས་ན། བསྐལ་པ་བྱེ་བ་བརྒྱར་ཡང་ནི། བདེ་འགྲོའི་སྒྲ་ཡང་ཐོས་མི་འགྱུར། ༡༩དེ་ཉིད་ཕྱིར་ན་བཅོམ་ལྡན་
གྱིས། རྒྱ་མཚོ་ཆེར་གཡེངས་གཉའ་ཤིང་གི ། བུ་གར་རུས་སྦལ་མགྲིན་ཆུད་ལྟར། མི་ཉིད་ཤིན་ཏུ་འཐོབ་དཀའ་
གསུངས། ༢༠ཞེས་པའི་བར་གྱིས་བསྟན། དལ་བརྒྱད་འབྱོར་བཅུ་མདོར་བསྡུས་ན། འཇིག་རྟེན་ན་ཨུ་དུཾ་ཝ་ར་ལས་
ཀྱང་དཀོན་པ་དེ་བཞིན་དུ་གཤེགས་པ་འབྱུང་བ་དཀོན་པ་དང་། སངས་རྒྱས་བྱོན་པ་ལས་ཀྱང་རང་ལ་དད་པ་ཡོད་པ་
དཀོན་ཏེ་ཕྱི་རོལ་པ་ལྟ་བུ་དང་། ཡང་དད་པ་དུད་འགྲོས་ཀྱང་ཤེས་ཏེ་སྤྲེའུ་དང་ནེ་ཙོས་སངས་རྒྱས་ལ་དད་པ་བྱས་
པས་ཚེ་འཕོས་ཏེ་ད་བཟོད་མི་ལུས་ཐོབ་ནས་དགྲ་བཅོམ་དུ་གྱུར་པ་ཡིན་ཀྱང་དེ་ལས་ཀྱང་མི་ལུས་ཐོབ་པ་དཀོན་པ་
དང་། མི་ལུས་ཐོབ་པ་མང་ཡང་སེམས་དགེ་བ་གོམས་སུ་རུང་བ་འདི་ལྟ་བུ་གཅིག་ལས་ཀྱང་གཅིག་དཀོན་པ་ཡིན་
ན་མི་ལུས་ཆོས་ཅན་ནི་ནམ་ཞིག་ན་ཐོབ་པར་འགྱུར་ཏེ་ཕྱིན་ཆད་ཐོབ་རྒྱུ་མེད་པས་ད་རེས་མི་ལུས་ཐོབ་ཚེ་ཆོས་སྒྲུབ་པ་
ལ་གཟབ་གཟབ་དགོས། ལུས་ལ་སྙིང་པོ་ཆོས་ལོན་དགོས།